pythainlp/thai_wikipedia_clean_20230101 huggingface dataset:
ยอดรัก สลักใจ ได้มีโอกาสเข้าเรียนที่โรงเรียนพลตำรวจบางเขน เมื่อวันที่ 16 กันยายน พ.ศ. 2534 และศึกษาต่อจนกระทั่งปี พ.ศ. 2537 ได้รับปริญญาครุศาสตร์บัณฑิตกิตติมศักดิ์ (ศศ.บ.) สาขาศิลปศาสตร์ สายดนตรีและศิลปะ การแสดง วิทยาลัยครูธนบุรี
เมื่อยอดรักยังเด็ก เขาไปสมัครร้องเพลงกับคณะรำวง “เกตุน้อยวัฒนา” ซึ่งได้เงินมาครั้งละ 5 - 10 บาท และต่อมามีโอกาสไปร้องเพลงในห้องอาหารที่ อำเภอตาคลี จังหวัดนครสวรรค์ โดยได้ใช้เพลงของไพรวัลย์ ลูกเพชร, ชาย เมืองสิงห์, สุรพล สมบัติเจริญ, ไวพจน์ เพชรสุพรรณ เป็นต้น จนกระทั่งวันหนึ่ง เด็ดดวง ดอกรัก นักจัดรายการของสถานีวิทยุ ท.อ.04 ตาคลี ได้มาฟังเพลงที่ห้องอาหาร และประทับใจยอดรักที่ร้องเพลง ' ใต้เงาโศก ' ของ ' ไพรวัลย์ ลูกเพชร ' จึงได้มาชักชวนเข้าสู่วงการ โดยนำมาฝากกับ อาจารย์ ชลธี ธารทอง ยอดรักก็ได้อยู่เลี้ยงลูกให้อาจารย์ชลธีเกือบหนึ่งปี และตั้งชื่อให้ว่า “ ยอดรัก ลูกพิจิตร ” และได้บันทึกแผ่นเสียง 3 เพลงคือ สงกรานต์บ้านนา, น้ำสังข์หลั่งน้ำตาริน ,เต่าหมายจันทร์
พ.ศ. 2550 ยอดรักถูกตรวจพบว่าเป็นโรคมะเร็งตับระยะแรก และได้ถึงแก่กรรมในวันที่ 9 สิงหาคม พ.ศ. 2551 เวลา 01.05 น. ด้วยวัย 52 ปี พิธีศพของยอดรักได้จัดขึ้นไว้ ณ วัดไร่ขิง จังหวัดนครปฐม และ ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จไปในการพระราชทานเพลิงศพ ณ วัดหาดแตงโม อำเภอตะพานหิน จังหวัดพิจิตร
กรณีขัดแย้ง.
ในขณะที่ยอดรักเข้ารับการรักษาตัว สายัณห์ สัญญา นักร้องลูกทุ่งผู้ที่เป็นคู่แข่งกับเขานั้นได้กล่าวหาว่าเขามิได้ป่วยด้วยโรคมะเร็ง ทำให้เสรี รุ่งสว่าง นักร้องผู้ซึ่งเป็นเพื่อนของยอดรักมาปกป้องจนมีกรณีขัดแย้งกันและหลังจากยอดรักได้ลาลับลง เสรี รุ่งสว่างจึงออกบวชอุทิศส่วนกุศลให้
เพลงที่ทำชื่อเสียงให้ชุดแรก มี จดหมาย​จากแนวหน้า น้ำสังข์หลั่งน้ำตาริน ห่มธงนอนตาย ทหารเรือมาแล้ว หลังจากนั้นมี ผลงานเพลงที่ขับร้องเอง มากกว่า 4000 เพลง งานเพลงชุดสุดท้ายก่อนเสียชีวิตคือ "มะเร็งไม่มายิง" ออกโดยค่าย ​เอส เอส มิวสิก เอ็นเตอร์เทนเมนท์ ซึ่ง ยอดรัก สลักใจ ได้รับค่าตอบแทน เป็นเงิน 570,000 บาท และเพลงสุดท้ายที่ยอดรักขับร้อง คือ เพลง "ยอดรัก" ซึ่ง บอย โกสิยพงษ์ เป็นผู้แต่งเนื้อร้องและทำนอง
ผลงานเพลงที่ยอดรักบันทึกเสียงถึง 9 ครั้ง และมีศิลปินเพลงรายอื่นนำไปขับร้องอีกเป็นจำนวนมากคือเพลง สามสิบยังแจ๋ว
เพลง สามสิบยังแจ๋ว ที่ขับร้องโดย ยอดรัก สลักใจ และก็ออกอัลบั้มอีกหลายชุด เช่น
นอกจากนี้ยังมีผลงานเพลงอื่นๆ อีก เช่น
เต่าลายตีนเป็ด
เต่าลายตีนเป็ด  เป็นสัตว์เลื้อยคลานจำพวกเต่าน้ำชนิดหนึ่ง มีชื่อวิทยาศาสตร์ว่า "Batagur borneoensis" เป็นเต่าที่มีสีสันสวยงาม กระดองค่อนข้างกลม ขนาดกระดองหลังมีความยาว 60 เซนติเมตร กระดองหลังมีสีน้ำตาลอ่อน ๆ มีลายสีดำตามยาว 3 เส้น หัวสีน้ำตาลมีแถบสีขาว ขามีสีเทา กระดองส่วนท้องสีขาวหรือสีครีม อาศัยอยู่บริเวณน้ำกร่อยแถบปากแม่น้ำ พบมากที่จังหวัดนราธิวาสและปัตตานี ปัจจุบันในประเทศไทยพบเฉพาะแค่ปากคลองละงู ใน อำเภอละงู จังหวัดสตูลเท่านั้น กินสัตว์น้ำและพืชเป็นอาหาร ในต่างประเทศพบที่ มาเลเซีย, บรูไน และอินโดนีเซีย
ตัวเต็มวัยเพศผู้มีขนาดเล็กกว่าเพศเมีย ผสมพันธุ์กันทั้งกลางวันและกลางคืน ระหว่างเดือนตุลาคมถึงต้นเดือนธันวาคม แม่เต่าขึ้นมาวางไข่ประมาณต้นเดือนธันวาคมถึงกุมภาพันธ์ เวลา 21.00 นาฬิกา จนถึง 04.00 นาฬิกา ไข่มีลักษณะยาวรีเท่ากันตลอดฟอง ไข่ใช้เวลาฟักเป็นตัวใช้เวลาราว 88-99 วัน
ปัจจุบัน เป็นเต่าที่ใกล้สูญพันธุ์มากแล้ว และเป็นสัตว์ป่าคุ้มครองประเภทที่ 2 ในพระราชบัญญัติสงวนและคุ้มครองสัตว์ป่า พุทธศักราช 2535
แกรนด์เอกซ์
แคลอรี
แคลอรี  เป็นหน่วยวัดพลังงานอย่างหนึ่ง โดยทั่วไปการวัดหน่วยพลังงานมักใช้หน่วย "จูล" ซึ่งเป็นมาตราเอสไอสำหรับการวัดพลังงาน ส่วนแคลอรีมักใช้ในการวัดหน่วยพลังงานอาหาร ผู้บัญญัติหน่วยแคลอรีเป็นคนแรกคือ ศาสตราจารย์นิโคลัส เคลเมนต์ (Nicolas Clément) เมื่อปี ค.ศ. 1824 โดยกำหนดเป็น กิโลกรัม-แคลอรี หน่วยวัดนี้บรรจุลงในพจนานุกรมของฝรั่งเศสและอังกฤษในปี ค.ศ. 1842 และ 1867 ตามลำดับ
การวัดหน่วยแคลอรีมี 2 แบบ ได้แก่
นิพนธ์ ไพรวัลย์
ทอลกีส
กระบวนการผันกลับได้
ในทางอุณหพลศาสตร์ กระบวนการผันกลับได้ หรือ วัฏจักรผันกลับได้ หมายถึงกระบวนการที่สามารถ "ผันกลับ" ย้อนการเปลี่ยนแปลงคุณสมบัติบางประการของระบบได้โดยไม่มีการสูญเสียพลังงาน หากกระบวนการนั้นต้องใช้เวลาเป็นอนันต์เพื่อสิ้นสุดกระบวนการ ถือว่ากระบวนการนั้นไม่สามารถผันกลับได้
กระบวนการผันกลับได้ มีการเปลี่ยนแปลงสถานะของระบบ โดยที่ค่าความเปลี่ยนแปลงเอนโทรปีรวมของระบบกับสิ่งแวดล้อมมีค่าเท่ากับศูนย์ กระบวนการนี้จึงให้นิยามขอบเขตว่า ประสิทธิภาพเชิงอุณหพลศาสตร์ของเครื่องจักรความร้อนจะเป็นไปได้เท่าไร กล่าวคือ เครื่องจักรความร้อนที่มีประสิทธิภาพสูงสุด เป็นเครื่องจักรที่ไม่มีความร้อนสูญเสียออกจากระบบเลย (ดูเพิ่มที่ วัฏจักรการ์โนต์) ซึ่งในปัจจุบันยังไม่มีเครื่องจักรความร้อนใดสามารถทำได้ตามทฤษฎี
สมเด็จเจ้าฟ้าสุทธาทิพยรัตน กรมหลวงศรีรัตนโกสินทร
สมเด็จพระศรีพัชรินทราบรมราชินีนาถ พระบรมราชชนนี
จอมพล สมเด็จพระเจ้าบรมวงศ์เธอ เจ้าฟ้าจักรพงศ์ภูวนาถ กรมหลวงพิษณุโลกประชานาถ
กรมขุนเพชรบูรณ์อินทราชัย
กฎข้อที่สามของอุณหพลศาสตร์
กฎข้อที่สามของอุณหพลศาสตร์ กล่าวถึงเอนโทรปีและความเป็นไปได้ของสภาวะศูนย์องศาสัมบูรณ์ ความว่า "เมื่อระบบเข้าสู่ภาวะศูนย์องศาสัมบูรณ์ กระบวนการทั้งหมดจะหยุดนิ่ง และค่าเอนโทรปีของระบบจะมีค่าต่ำที่สุด" (As a system approaches absolute zero, all processes cease and the entropy of the system approaches a minimum value.)
ซึ่งอาจสรุปได้ง่ายๆ ว่า 'ถ้า T=0 K, แล้ว S=0' เมื่อ T คือ อุณหภูมิของระบบปิด และ S คือค่าเอนโทรปีของระบบ
กฎข้อที่สามนี้พัฒนาขึ้นโดย วอลเตอร์ แนรนสต์ (Walther Nernst) นักฟิสิกส์ชาวเยอรมัน ในช่วงปี ค.ศ. 1906-1912 บางครั้งจึงเรียกกฎข้อนี้ว่า ทฤษฎีของเนิร์นสต์ เขากล่าวว่าค่าเอนโทรปีของระบบที่ศูนย์องศาสัมบูรณ์จะเป็นค่าคงที่ เนื่องจากระบบที่ศูนย์องศาสัมบูรณ์เป็นระบบที่ ground state ค่าเอนโทรปีของระบบจึงมาจาก ground state เท่านั้น นัยหนึ่งคือ "ไม่มีกระบวนการใดที่สามารถลดพลังงานของระบบลงจนถึงศูนย์องศาสัมบูรณ์ได้"
ยังมีกฎข้อที่สามของอุณหพลศาสตร์อีกแบบหนึ่งที่บัญญัติโดย กิลเบิร์ต เอ็น. ลิวอิส และ เมอร์ล รันดัล ในปี ค.ศ. 1923 ความว่า "If the entropy of each element in some (perfect) crystalline state be taken as zero at the absolute zero of temperature, every substance has a finite positive entropy; but at the absolute zero of temperature the entropy may become zero, and does so become in the case of perfect crystalline substances."
ซึ่งอธิบายว่า เมื่อ T = 0 K ไม่เพียง ΔS จะมีค่าเข้าใกล้ศูนย์ แต่ค่า S เองก็มีค่าเข้าใกล้ศูนย์ด้วย
เบอนัว ปอล เอมีล กลาแปรง
เบอนัว ปอล เอมีล กลาแป-รง (; 26 กุมภาพันธ์ ค.ศ. 1799 - 28 มกราคม ค.ศ. 1864) เป็นวิศวกรและนักฟิสิกส์ชาวฝรั่งเศส หนึ่งในผู้วางรากฐานวิชาอุณหพลศาสตร์
ปี ค.ศ. 1834 เขาได้เผยแพร่งานเขียนของเขาซึ่งเปิดศักราชอุณหพลศาสตร์ยุคใหม่ ชื่อ "the Driving force of the heat (Puissance motrice de la chaleur)" โดยนำแนวความคิดของนักฟิสิกส์คนหนึ่งชื่อ ซาดี การ์โน มาพัฒนาปรับปรุง และนำเสนอใหม่ให้อยู่ในรูปแบบที่เข้าใจได้ง่ายขึ้น เขาแสดงภาพของวัฏจักรการ์โนเป็นภาพกราฟวงจรปิดบนแผนภูมิระหว่างความดันกับปริมาตร ต่อมาแผนภาพนี้เรียกชื่อว่า "กราฟของกลาแปรง" เพื่อเป็นเกียรติแก่เขา
ปี ค.ศ. 1843 กลาแปรงพัฒนาแนวคิดเรื่องกระบวนการผันกลับได้ ซึ่งการ์โนเคยนำเสนอไว้แต่ก่อน โดยเขาให้คำจำกัดความแก่แนวคิดเบื้องต้นของการ์โนต์ ต่อมาได้กลายเป็นกฎข้อที่สองของอุณหพลศาสตร์
จากพื้นฐานเหล่านี้ทำให้เขาเข้าไปขยายความผลงานของเคลาซิอุส รวมถึงการปรับปรุงสมการ ที่ต่อมาเรียกกันว่า "สมการความสัมพันธ์เคลาซิอุส-กลาแปรง"
รูเพิร์ต กรินต์
รูเพิร์ต อเล็กซานเดอร์ ลอยด์ กรินต์(; เกิดวันที่ 24 สิงหาคม พ.ศ. 2531) เป็นนักแสดงชาวอังกฤษที่มีชื่อเสียงจากบทรอน วีสลีย์ หนึ่งในตัวละครหลักจากภาพยนตร์ชุด"แฮร์รี่ พอตเตอร์" กรินต์ได้รับเลือกให้เล่นบทรอน วีสลีย์เมื่ออายุ 11 ขวบ โดยก่อนหน้านั้นเขาเคยแสดงละครเวทีในโรงเรียนและในชมรมละครเวทีท้องถิ่น ตั้งแต่ปี พ.ศ. 2544-2554 เขาแสดงในภาพยนตร์"แฮร์รี่ พอตเตอร์"ทั้งแปดภาคร่วมกับแดเนียล แรดคลิฟฟ์ รับบทแฮร์รี่ พอตเตอร์ และเอ็มมา วอตสัน รับบท เฮอร์ไมโอนี่ เกรนเจอร์
กรินต์เริ่มรับงานนอกเหนือจากแฟรนไชส์แฮร์รี่ พอตเตอร์ตั้งแต่ปี พ.ศ. 2545 โดยรับบทนักแสดงนำร่วมในภาพยนตร์ จ้ำม่ำพลังสะท้านโลก เขาเคยแสดงในภาพยนตร์ "2 ความฝัน มี 1 คันก็วิ่งถึง" ภาพยนตร์ดราเมดีออกฉายในปี พ.ศ. 2549 และ"เชอร์รีบอมบ์" ภาพยนตร์ดรามาออกฉายจำกัดโรงในปี พ.ศ. 2553 กรินต์ยังแสดงร่วมกับบิล ไนอี และเอมิลี บลันต์ ในภาพยนตร์ตลกเรื่อง "โจรสาวแสบซ่าส์..เจอะนักฆ่ากลับใจ" ในปี พ.ศ. 2555 หลังจบภาพยนตร์ชุด"แฮร์รี่ พอตเตอร์" ภาพยนตร์โครงการแรกของเขาคือภาพยนตร์สงครามเรื่อง"อินทูเดอะไวต์" โดยเขารับบทสนับสนุน ในปี พ.ศ. 2556 ภาพยนตร์เรื่อง "ซีบีจีบี" ออกฉายและเขาได้รับเลือกให้แสดงในรายการ"ซูเปอร์ไคลด์" ออกอากาศทางช่องซีบีเอส กรินต์แสดงละครเวทีในเรื่อง "โมโจ" ของเจซ บัตเทอร์เวิร์ท ในเดือนตุลาคม พ.ศ. 2556 ที่โรงละครแฮโรลด์พินเทอร์เธียเตอร์ในกรุงลอนดอน
รูเพิร์ต กรินต์ ในช่วงวัยเด็กกรินต์เป็นคนพูดมาก คุยเก่ง จึงสังเกตได้ว่าเขากำลังเข้าสู่วัยรุ่นและก็ต้องสอบการเรียนของอังกฤษจึงทำให้เครียด ทำให้ตาโหล เวลาถ่ายรูปมา จะโทรมๆ ไม่สดใส กรินต์ไม่มีเวลาไปตัดผมจึงไว้ผมยาว จนกระทั่งเข้าตาผู้กำกับ เพราะกรินต์มีความคล้ายคลึงกับ ความเป็นรอน ที่ไม่น้อยไปกว่าการที่ต้องใส่เสื้อผ้าต่อจากพี่ ๆ หรือ มีความรักในของหวานอย่างไม่รู้จักเบื่อของเขา ก่อนหน้าที่จะได้รับบทเป็นรอน วีสลีย์ เพื่อนสนิทร่วมชั้นผู้ซื่อสัตย์ของแฮร์รี่ พอตเตอร์ในภาพยนตร์เรื่อง Harry Potter ซึ่งเริ่มมาตั้งแต่ปี 2001 เขาได้ร่วมแสดงละคร ของโรงเรียนโดย ร่วมกับกลุ่มละครท้องถิ่น การแสดงของเขารวมไปถึง บทบาทของแก๊งค์รูสเตอร์ในเรื่อง Annie และละครเรื่อง Peter Pan โดยแสดงเป็น รัมเปิ้ลสติลสกิ้นในเรื่อง Grimm Tales และในตอนนี้กำลังทำงานภาพยนตร์ดัดแปลงจากหนังสือเล่มสุดท้าย “Harry Potter and the Deathly Hallows” ซึ่งจะออกฉายถึงสองตอน เต็มๆ ภาคแรกในเดือนพฤศจิกายน 2010 และภาคจบช่วง ซัมเมอร์ปี 2011
กรินต์ได้แสดงในภาพยนตร์อิสระอังกฤษเรื่อง “Cherrybomb” ซึ่ง ได้รับเสียงชมจากนักวิจารณ์เมื่ออกฉายที่เทศกาลหนังในอังกฤษและยุโรป เขาจะมีผลงานเรื่องต่อไปในหนังคอมเมดี้เรื่องใหม่ “Wild Target” ซึ่งเขาจะแสดงคู่กับเอมิลี่ บลันท์ และบิล ไนอี้ กำกับการแสดงโดย โจนาธาน ลินน์ “Wild Target” อิงจากภาพยนตร์ฝรั่งเศสปี 1993 เรื่อง “Cible Emouvante” และบอกเล่าเรื่องราวของนักฆ่าที่พยายามเลิกทำ งานแต่ต้องไขว้เขวเมื่อเจอเข้ากับโจรคนสวย
กรินต์มีผลงานแสดงอาชีพเรื่องแรกเมื่อเขาได้รับเลือกให้แสดงเป็นรอน วีสลีย์ เมื่อปี 2001 ใน “Harry Potter and the Sorcerer’s Stone” ผลงานแสดงของเขาในหนังเรื่องนั้นทำให้เขาได้เข้าชิงรางวัล British Film Critics’ Circle Award ด้าน Best Newcomer และรางวัล Young Artist Award for Most Promising Newcomer นอกจากนั้นนิตยสารชั้นนำของอังกฤษ Empire ได้มอบรางวัล Outstanding Contribution Award อันทรงเกียรติให้กับกรินฺท์และเพื่อนๆ นักแสดงของของในเรื่อง Harry Potter แดเนียล แรดคลิฟฟ์ และเอ็มมา วอตสันสำหรับผลงานของพวกเขาในภาพยนตร์ Harry Potter ทุกเรื่อง
ในปี 2002 หลังจากผลงานของเขาในภาพยนตร์ Harry Potter เรื่องแรก กรินต์ได้แสดงเป็นศาสตราจารย์สติเฟื่องรุ่นเยาว์ในหนังของปีเตอร์ ฮิววิตเรื่อง “Thunderpants” ร่วมกับไซมอน แคลโลว์, สตีเฟน ฟราย และพอล จิอาแมตติ จากนั้นได้กลับมารับบทเป็นรอน วีสลีย์ในเรื่อง “Harry Potter and the Chamber of Secrets”, “Harry Potter and the Prisoner of Azkaban” และ “Harry Potter and the Goblet of Fire” ในปี 2006 กรินต์มีผลงานคู่กับจูลี่ วอลเตอร์ส และลอร่า ลินนนีย์ในหนังอิสระเรื่องดังของเจเรมี่ บรอค เรื่อง “Driving Lessons”
คอมพลีตเบสต์
คอมพลีตเบสต์  คืออัลบั้มเพลงฮิตของเซลีน ดิออน นักร้องสาวชาวแคนาดา ออกจำหน่ายเฉพาะในประเทศญี่ปุ่นเมื่อวันที่ 27 กุมภาพันธ์ พ.ศ. 2551 พร้อมกับบ็อกเซ็ต "อัลติเมตบ็อก"  นับเป็นอัลบั้มภาษาอังกฤษลำดับที่ 14 ของเธอ และเมื่อนับรวมอัลบั้มภาษาฝรั่งเศสแล้ว เป็นลำดับที่ 36
อัลบั้มนี้ออกจำหน่ายก่อนการจัดคอนเสิร์ตของเซลีน ที่ประเทศญี่ปุ่นไม่กี่วัน
อัลบั้มนี้ได้บรรจุเพลงใหม่ชื่อว่า "อะเวิลด์ทูบีลีฟอิน" ฉบับยู.เอส.เอ.มิกซ์  ซึ่งเป็นฉบับที่มีการขับร้อง 2 ภาษา อันได้แก่ภาษาอังกฤษ และภาษาญี่ปุ่น คู่กับยูนะ อิโตะ นักร้องสาวชาวญี่ปุ่น ซึ่งในฉบับนี้ไม่ได้บรรจุในอัลบั้ม "เทกกิงแชนเซส"  อันบรรจุเพลง "อะเวิลด์ทูบีลีฟอิน" ในฉบับภาษาอังกฤษซึ่งขัยร้องโดยเซลีนเพียงคนเดียว ซิงเกิลนี้เข้าชาร์ตในเดือนมกราคม พ.ศ. 2551 และขึ้นอันดับสูงสุดที่ 8 ชาร์ตซิงเกิลออริกอน ซึ่งเป็นซิงเกิลแรกของเซลีนที่ขึ้นชาร์ตนี้ หลังจากที่เพลง "ทูเลิฟยูมอร์"  แดนซ์มิกซ์ขึ้นชาร์ตนี้ในเดือนเมษายน พ.ศ. 2542
"คอมพลีตเบสต์" บรรจุเพลง "ทูเลิฟยูมอร์" เพลงในปี พ.ศ. 2538 ซึ่งเป็นเพลงฮิตของเซลีนในประเทศญี่ปุ่น ขึ้นชาร์ตซิงเกิลอันดับสูงสุดกว่า 4 สัปดาห์ และยอดขายซิงเกิลมากกว่า 1.3 ล้านชุด ในซิงเกิลยังบรรจุเพลงยอดนิยมอย่าง "เดอะพาวเวอร์ออฟเดอะดรีม" และ "บีเดอะแมน"
อัลบั้มนี้ได้รับรางวัลแผ่นเสียงทองคำในเดือนมีนาคม พ.ศ. 2551 ถึงปัจจุบันอัลบั้มนี้มียอดขาย 160,000 ชุด ซึ่งออกจำหน่ายในประเทศญี่ปุ่นเท่านั้น อัลบั้มนี้เปิดตัวในอันดับที่ 3 ชาร์ตออริกอน ด้วยยอดขาย 34,223 ชุด ซึ่งเป็นอันดับที่ดีที่สุด รองจากอันดับของอัลบั้ม "ออลเดอะเวย์... อะดิเคดออฟซอง"  อัลบั้มนี้ขึ้นอันดับที่ 1 ในชาร์ตออดริกอนรายวัน และตกลงมาอยู่อันดับที่ 6 ในชาร์ตออกรอนรายสัปดาห์ในสัปดาห์ต่อมา ด้วยยอดขาย 27,281 ชุด ในสัปดาห์ต่อมาหลังจากการทัวร์คอนเสิร์ตเทกกิงแชนเซส ทำให้อัลบั้มนี้มียอดขายขึ้นมาจากลำดับที่ 6 เป็นลำดับที่ 4 ด้วยยอดขาย 34,724 ชุด อัลบั้มนี้ขึ้นชาร์ตอัลบั้มสากลออริกอนอันดับที่ 1 กว่า 6 สัปดาห์
สถานีพร้อมพงษ์
สถานีพร้อมพงษ์  เป็นสถานีรถไฟลอยฟ้า ในเส้นทางรถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส) สายสุขุมวิท ยกระดับเหนือถนนสุขุมวิท กรุงเทพมหานคร บริเวณย่านพร้อมพงษ์
ถนนสุขุมวิท บริเวณปากซอยสุขุมวิท 24 (เกษม) และซอยสุขุมวิท 39 (พร้อมพงษ์) ในพื้นที่แขวงคลองตันเหนือ เขตวัฒนา และแขวงคลองตัน เขตคลองเตย กรุงเทพมหานคร
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา รวมทั้งมีประตูกั้นชานชาลาแบบครึ่งความสูง
ในปี พ.ศ. 2558 สถานีนี้ได้มีการปรับปรุงพื้นที่เพื่อเป็นจุดเชื่อมต่อของศูนย์การค้าในกลุ่ม ดิ เอ็ม ดิสทริค โดยความร่วมมือกับกลุ่มเดอะมอลล์ โดยมีการจัดระเบียบโครงสร้างของสถานีใหม่ และตกแต่งบริเวณสถานีโดยใช้แนวคิดที่สอดคล้องกับรูปแบบของศูนย์การค้าในย่านดังกล่าว แต่ยังคงชื่อเป็นสถานีพร้อมพงษ์ตามเดิม
จุดรวมพลอยู่ที่ทางออก 3 หน้าปากซอยสุขุมวิท 39
ซูเปอร์โบวล์ครั้งที่ 42
ซูเปอร์โบวล์ครั้งที่ 42  เป็นการแข่งขันกีฬาอเมริกันฟุตบอล NFL นัดตัดสินในฤดูกาล 2008 เกมนี้จะจัดในวันอาทิตย์ที่ 3 กุมภาพันธ์ 2551 18.30 น.ตามเวลาท้องถิ่น (23:30 UTC) หรือ เช้าวันจันทร์ที่ 4 กุมภาพันธ์ 2551 06.30 น. ตามเวลาประเทศไทย ที่สนามมหาวิทยาลัยฟินิกส์ เกลนเดล รัฐแอริโซนา จะเป็นครั้งที่2 ที่สนามมหาวิทยาลัยฟินิกส์ใช้จัดการแข่งขันซูเปอร์โบวล์ต่อจากซูเปอร์โบวล์ครั้งที่ 30 ในเดือนมกราคม พ.ศ. 2539
การแข่งขันครั้งนี้เป็นการแข่งขันระหว่างแชมป์สาย National Football Conference (NFC)ทีม นิวยอร์กไจแอนส์ และแชมป์สายAmerican Football Conference (AFC)ทีมนิวอิงแลนด์เพทรีออตส์ ถ้านิวอิงแลนเพทรีออตส์ชนะในครั้งนี้จะเป็นทีมแรกในประวัติศาตร์ที่มีสถิติสมบูรณ์ไม่แพ้ทีมใดเลยตั้งแต่ปี พ.ศ. 2515 ของทีมไมอามีดอลฟิน และเป็นครั้งแรกตั้งแต่ปรับให้มีการแข่งขันตามฤดูกาลปกติเป็น 16 นัดในปี พ.ศ. 2521 และเป็นนัดล้างตาของทีมไจแอนด์ที่แพ้เพทรีออตส์ไป 35-38 ที่ไจแอนสเดียม เมื่อวันที่ 29 ธันวาคม พ.ศ. 2550 ในฤดูกาลปกติ อัตราต่อรองตอนแรกเป็นนิวอิงแลนเพทรีออตส์ต่อ 14 แต้ม แต่ลดเหลือ 12 แต้ม 2 สัปดาห์ก่อนการแข่งขัน ผลการแข่งขันทีมนิวยอร์ก ไจแอนท์ส ชนะ นิวอิงแลนด์ แพทริออตส์ 17-14 คะแนน คว้าแชมป์ซูเปอร์โบว์ล ครั้งที่ 42
ไมค์ คารีย์ ถูกเลือกเป็นกรรมการในการแข่งขันครั้งนี้ นับเป็นครั้งแรกที่คนผิวสีเชื้อสายอเมริกันถูกเลือกเป็นหัวหน้ากรรมการในการแข่งขันซูเปอร์โบวล์ และเขายังเป็นกรรมการตัดสินในสัปดาห์ที่ 17 ของฤดูกาลปกติ ระหว่างทีมนิวยอร์กไจแอนกับทีมนิวอิงแลนเพทรีออตส์ กรรมการคนอื่นๆมีดังนี้
การเสี่ยงเหรียญปรากฏว่า ไจแอนท์ส ชนะเลือกบุกก่อน ซึ่งการบุกวิ่งสลับขว้างสั้นเดินเกมอย่างต่อเนื่องกินเวลาถึง 9.59 นาที จบลงที่การเตะฟิลด์โกล 32 หลาของ ลอว์เรนซ์ ไทน์ส 3-0 ต่อมาอันโตนิโอ เพียร์ซ กองกลางไจแอนท์สเสียโทษรบกวนปีกให้ เบนจามิน วัตสัน ก่อนที่ ลอว์เรนซ์ มาโรนีย์ จะลงมาวิ่งทะลวงที่เส้นหนึ่งหลาให้พลิกขึ้นนำ 7-3 นิวอิงแลนแพตทริออตลงมาบุกก่อนในควอเตอร์ที่สาม แต่ลูกทีมของ บิลล์ บีลิชิก ยังแก้ปัญหาไม่ตกกับไล่กดดันควอเตอร์แบ็กและทาง ไจแอนท์ส ก็สามารถยื้อแบบได้ลุ้นถึงควอเตอร์สุดท้าย ก่อนที่ อีลาย จะลงมาเริ่มสร้างเพลย์ขว้างเจาะกลางให้ เควิน บอสส์ จากนั้นขว้างสั้นเข้าเรดโซนให้ สมิธ ก่อนปิดท้ายขว้างทัชดาวน์ 5 หลาให้ เดวิด ไพรี ให้ นิวยอกไจแอน พลิกกลับมานำ 10-7 อย่างไรก็ตาม การเปลี่ยนแผนลงไปตั้งรับลึกทำให้ เบรดี มีเวลาหายใจก่อนกระจายขว้างให้ เวส เวลเกอร์ และก็ปิดสกอร์ให้ แรนดี มอสส์ ระยะ 6 หลาก่อนจบเกม 2.42 นาที นิวอิงแลนเพทรีออตส์นำอยู่ 14-10 ไจแอนท์ส เป็นฝ่ายตามอีกครั้ง อีลาย พยายามพาทีมคัมแบ็ก แบรนดอน จาค็อบส์ ช่วยวิ่งเปลี่ยนดาวน์ที่ 4 ระยะหนึ่งหลาสำเร็จก่อนที่ อีลาย จะสลัดหลุดการไล่แซ็คก่อนบอมบ์ให้ ไพรี รับระยะ 25 หลา แถมขว้างให้ สมิธ เปลี่ยนดาวน์ที่ 1 ได้อีก และสุดท้าย อีราย แมนนิ่งขว้างหยอด 13 หลาให้ เบอร์เรสส์ ผลปรากฏว่า ไจแอนด์ชนะไป 17-14 เหลือเวลาอีก 35 วินาที นิวอิงแอนก็ไม่สามารถทำอะไรได้
คะแนนแต่ละควอเตอร์.
"จากข้อมูล: NFL Play by Play"
สำหรับผู้เล่นทรงคุณค่า (MVP) ในเกมซูเปอร์โบว์ลประจำฤดูกาล 2007/08 ได้แก่ อีลาย แมนนิง ทำให้วงศ์ตระกูลถูกจารึกเข้าสู่ประวัติศาสตร์ เพราะเมื่อปีที่ผ่านมา เพย์ตัน แมนนิง ก็คว้าเอ็มวีพี หลังพา อินเดียนาโปลิส โคลต์ส ผงาดคว้าแชมป์ด้วยชัยชนะเหนือ ชิคาโก แบร์ส 29-17 คะแนน
ไจแอนท์ส ทำระยะรวมได้ 338 หลา จากการวิ่ง 91 หลา ขว้าง 247 หลา ขณะที่ แพทริออตส์ ทำได้รวม 274 หลา วิ่ง 45 หลา ขว้าง 229 หลา เปลี่ยนดาวน์ที่ 1 ไจแอนท์ส ทำเร็จ 17 ครั้ง แพทริออตส์ ทำได้ 21 หน เวลาการครองบอลใกล้เคียงกันยิ่ง ไจแอนท์ส ใช้เวลารวม 30.27 นาที แพทริออตส์ ครองเกม 29.33 นาที
อีลาย แมนนิง ขว้างเข้าเป้า 19 จาก 34 ครั้งได้ระยะ 255 หลา 2 ทัชดาวน์ 1 อินเทอร์เซปต์ โดนแซ็คไป 3 หน เบรดี ขว้างเข้ามือเพื่อน 29 จาก 48 ครั้งได้ระยะ 266 หลา 1 ทัชดาวน์ แต่โดนไปถึง 5 แซ็ค ด้าน เวส เวลเกอร์ ปีกร่างเล็ก แพทริออตส์ รับบอลเกมนี้ถึง 11 ครั้ง มากที่สุดร่วมในประวัติศาสตร์ลีก ได้ระยะ 103 หลา อมานี ทูเมอร์ ปีกตัวเก๋าไจแอนท์ส รับบอลไป 6 ครั้ง 84 หลา สำหรับเกมการวิ่ง ไจแอนท์ส ได้ จาค็อบส์ และอาหมัด แบรดชอว์ ช่วยกันไป 87 หลา จาค็อบส์ 42 หลา แบรดชอว์ 45 หลา ขณะที่ มาโรนีย์ วิ่งให้ แพทริออตส์ ไปแค่ 36 หลาแต่ก็มีหนึ่งสกอร์
พระวรวงศ์เธอ พระองค์เจ้าจรูญศักดิ์กฤดากร
มหาอำมาตย์เอก พระวรวงศ์เธอ พระองค์เจ้าจรูญศักดิ์กฤดากร (2 กรกฎาคม พ.ศ. 2418 – 5 ตุลาคม พ.ศ. 2471) อดีตเสนาบดีกระทรวงยุติธรรม องคมนตรีในพระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว เป็นพระโอรสในพระเจ้าบรมวงศ์เธอ กรมพระนเรศรวรฤทธิ์ กับหม่อมสุภาพ
พระวรวงศ์เธอ พระองค์เจ้าจรูญศักดิ์กฤดากร ประสูติเมื่อวันที่ 2 กรกฎาคม พ.ศ. 2418 มีพระนามเดิมว่า หม่อมเจ้าจรูญศักดิ์ กฤดากร ทรงจบนิติศาสตร์จากมหาวิทยาลัยเคมบริดจ์และเนติบัณฑิตอังกฤษ เมื่อสำเร็จการศึกษาทรงเริ่มรับราชการในตำแหน่งเลขานุการพิเศษ กระทรวงต่างประเทศ ในรัชสมัยพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็นพระวรวงศ์เธอ พระองค์เจ้าจรูญศักดิ์กฤดากร เมื่อ พ.ศ. 2455 พระองค์มีหม่อม 2 คนคือหม่อมเชื่อมและหม่อมปรุง ทรงมีโอรสและธิดา คือ
เมื่อวันที่ 28 มิถุนายน ค.ศ. 1919 (พ.ศ. 2462) ทรงเป็นผู้แทนสยาม ลงนามในสนธิสัญญาแวร์ซายส์ครั้งสิ้นสุดสงครามโลกครั้งที่ 1 ร่วมกับพระวรวงศ์เธอ กรมหมื่นเทววงศวโรทัย
พระองค์ประชวรพระโรคพระวักกะ (ไต) พิการ และสิ้นพระชนม์ด้วยพระหทัย (หัวใจ) พิการเมื่อวันที่ 5 ตุลาคม พ.ศ. 2471 ณ กรุงเจนีวา รวมพระชันษาได้
พระองค์ได้รับพระราชทานเครื่องราชอิสริยาภรณ์ ดังนี้
หม่อมเจ้าทองประทาศรี ทองใหญ่
หม่อมเจ้าทองประทาศรี ทองใหญ่ (พ.ศ. 2449 - พ.ศ. 2526) เป็นโอรสในพระเจ้าบรมวงศ์เธอ กรมหลวงประจักษ์ศิลปาคม กับหม่อมนวม ประสูติเมื่อวันที่ 5 พฤษภาคม พ.ศ. 2449 ทรงรับราชการในตำแหน่งอธิบดีกรมทะเบียนการค้า หลังจากเกษียณอายุราชการ ทรงเป็นรองประธานธนาคารกรุงไทย จำกัด นอกจากนี้ ยังทรงเคยเป็นประธานมูลนิธิ "จุลจักรพงษ์ บุญนิธิ" สิ้นชีพิตักษัยเมื่อวันที่ 2 มกราคม พ.ศ. 2526
หม่อมเจ้าทองประทาศรี ทองใหญ่ ทรงมีชายาและทายาท ดังนี้.
เสกสมรสกับ หม่อมราชวงศ์วลี (สกุลเดิม รองทรง เป็นพระธิดาใน พันเอก พระวงศ์เธอพระองค์เจ้าวัฒนา และ หม่อมบัว รองทรง ณ อยุธยา) มีทายาทตามลำดับดังนี้
1.1 หม่อมราชวงศ์ปิ่นทอง ทองใหญ่
1.2 หม่อมราชวงศ์กรองทอง ทองใหญ่
1.3 หม่อมราชวงศ์แถบทอง ทองใหญ่
1.4 พลอากาศเอก หม่อมราชวงศ์ศิริพงษ์ ทองใหญ่
ต่อมาเสกสมรสกับ หม่อมคำนวณ (สกุลเดิม สุนทรศารทูล) มีทายาทตามลำดับดังนี้
2.1 หม่อมราชวงศ์นัดดาทอง ทองใหญ่
2.2 หม่อมราชวงศ์นับทอง ทองใหญ่
2.3 หม่อมราชวงศ์สุพรรณกัลยา ทองใหญ่
วันอานันทมหิดล
เจดีบีซี
ภาวะเชื่อมต่อฐานข้อมูลของจาวา หรือ เจดีบีซี  เป็นส่วนต่อประสานสำหรับภาษาจาวาที่ใช้กำหนดการเข้าถึงฐานข้อมูลของผู้รับบริการ โดยมีเมท็อดสำหรับสอบถามและปรับปรุงข้อมูลในฐานข้อมูล ซึ่งจะมุ่งไปที่ฐานข้อมูลเชิงสัมพันธ์
Java Standard Edition จะมี JDBC เป็นส่วนหนึ่งมาตั้งแต่เผยแพร่ JDK 1.1 คลาสต่างๆของ JDBC จะบรรจุไว้ใน java.sql
JDBC คือ API (Application Programming Interface) หรือ library ในจาวาที่ใช้สำหรับติดต่อกับฐานข้อมูลที่เป็นแบบ relational อย่างเช่น MS SQL, Oracle, MySQL, DB2, Informix เป็นต้น JDBC จะช่วยให้เราสามารถเพิ่ม แก้ไข ลบ หรือเรียกดูข้อมูลที่เก็บไว้ในฐานข้อมูลจากโปรแกรมจาวาที่เราเขียนขึ้นได้
สังเกตว่า JDBC จะเป็น API ที่ช่วยให้เราสามารถใช้งานฐานข้อมูลแบบ relational ได้ โดยลักษณะการเพิ่ม แก้ไข ลบ หรือเรียกดูข้อมูลจากฐานข้อมูลนั้นจะมีแนวคิดเป็นแบบ relational ด้วยเช่นกัน คือมองข้อมูลเป็น แถวและตาราง จะเห็นว่าแนวคิดแบบนี้จะไม่เหมือนกับแนวคิดที่เราใช้ในการเขียนโปรแกรมเชิงวัตถุที่เรามองข้อมูลหรือสิ่งต่าง ๆ เป็นวัตถุ นี่ทำให้เกิดความแตกต่างในแนวคิดของการมองข้อมูล JDBC ยังมองข้อมูลเป็น ตารางและแถว ในขณะที่โปรแกรมจาวาจัดการข้อมูลเป็นแบบวัตถุ
ด้วยเหตุนี้เอง จึงมีความพยายามที่จะลดความแตกต่างของแนวคิดที่ใช้ในการมองข้อมูล แทนที่เราจะใช้ JDBC ในการติดต่อกับฐานข้อมูลโดยตรง เราก็ใช้ software ที่ทำหน้าที่เป็น object-relational mapping คือเปลี่ยนข้อมูลจากที่อยู่ในรูปของ ตารางและแถวให้อยู่ในรูปของวัตถุ เวลาเราใช้งานฐานข้อมูลแบบ relational เราก็ไม่จำเป็นต้องมองข้อมูลเป็นแบบตารางและแถวอีกต่อไป เราสามารถมองข้อมูลและจัดการข้อมูลเหล่านั้นในรูปของ objects ได้เลย ทำให้สะดวกในการเขียนโปรแกรมเชิงวัตถุมากขึ้น object-relational mapping ที่หลายคนนิยมใช้กันก็คือ Hibernate Hibernate จะทำหน้าที่ติดต่อกับฐานข้อมูลที่เป็นแบบ relational แล้วเปลี่ยนข้อมูลเหล่านั้นให้อยู่ในรูปของ objects ที่โปรแกรมของเราสามารถนำไปใช้ได้ง่าย
จาวาบีนส์
จาวาบีนส์ (JavaBeans) เป็นคลาสที่เขียนขึ้นด้วยภาษาจาวาอย่างสอดคล้องกับสัญนิยมเฉพาะอย่าง ใช้สำหรับห่อหุ้มอ็อบเจกต์จำนวนมากให้อยู่ในอ็อบเจกต์เดียว (Bean) ซึ่งสามารถส่งเวียนไปรอบๆได้ดีกว่าอ็อบเจกต์เดี่ยวๆ
สัญนิยมของจาวาบีน.
Object class ที่จะทำหน้าที่เป็นคลาสจาวาบีนนั้น ต้องเป็นไปตามสัญนิยมเกี่ยวกับการตั้งชื่อเมท็อด การสร้างเมท็อด และพฤติกรรมของเมท็อด สัญนิยมเหล่านี้ทำให้ Object class มีเครื่องมือที่สามารถใช้งาน แทนที่ และติดต่อจาวาบีนได้
สัญนิยมที่จำเป็นได้แก่ :
ซูปเปอร์โบว์ลครั้งที่ 42
ซูปเปอร์โบวล์ครั้งที่ 42
Super bowl 42
หฺวัง ไท่จี๋
ฉงเต๋อ (; 28 พฤศจิกายน 1592 – 21 กันยายน 1643) หรือชื่อตัวว่า หฺวัง ไท่จี๋ (皇太極) หรือ หง ไท่จี๋ (洪太極) เป็นพระเจ้าแผ่นดินจีนในราชวงศ์ชิง ซึ่งรวมแผ่นดินจีนที่นู่เอ๋อร์ฮาชื่อ (努爾哈赤) บิดา ก่อตั้งขึ้นแต่ตายเสียก่อนการจะสำเร็จ หฺวัง ไท่จี๋ ยังได้เปลี่ยนนามชนชาตินฺหวี่เจิน (女眞; Jurchen) เป็นหมั่นจู๋ (滿族; Manchu) คือ แมนจู และเปลี่ยนนามราชวงศ์จินตอนปลายที่บิดาตั้งไว้เป็นราชวงศ์ชิง ราชวงศ์นี้ดำรงอยู่ต่อมาถึงปี 1912
เนื่องจากนู่เอ๋อร์ฮาชื่อยังไม่ทันได้ตั้งตัวเป็นเจ้าขณะมีชีวิตอยู่ หฺวัง ไท่จี๋ จึงเฉลิมยศพระมหากษัตริย์ให้บิดาในภายหลัง ฉะนั้น จึงถือกันว่า นู่เอ๋อร์ฮาชื่อเป็นปฐมกษัตริย์ราชวงศ์ชิง และหฺวัง ไท่จี๋ เป็นทุติยกษัตริย์
หฺวัง ไท่จี๋ ประสูติปี 1592 เป็นพระราชโอรสลำดับที่ 8 ในพระเจ้าหนูเอ่อร์ฮาชื่อกับจักรพรรดินีเซี่ยวฉือเกา ในช่วงที่ยังเป็นองค์ชายพระองค์ได้คุมทัพธงขาวทั้งสองและมีผลงานโดดเด่นด้านการสงคราม ปี 1626 จักรพรรดินู่เอ๋อร์ฮาซื่อสิ้นพระชนม์ หฺวัง ไท่จี๋ ได้รับคัดเลือกให้สืบทอดตำแหน่งโดยมีองค์ชายไต้ซ่าน,องค์ชายเมิ่งกู่เอ่อไท่และองค์ชายอามินร่วมกันบริหารราชกิจ ต่อมาองค์ชายเมิ่งกู่เอ่อไท่และองค์ชายอามินกระทำความผิดจึงถูกปลดจากตำแหน่งผู้บริหารร่วมกับพระองค์ จนกระทั่งปี ค.ศ.1629 องค์ชายไต้ซ่านทรงสละตำแหน่งผู้บริหารร่วม พระองค์จึงรวบอำนาจบริหารไว้แต่เพียงผู้เดียว ตลอดรัชสมัยของพระองค์ทรงสืบทอดปณิธานของนู่เอ๋อร์ฮาซื่อที่จะยึดจีนให้ได้ ทรงได้ปรับปรุงทั้งการเมืองและการทหาร ทำสงครามกับราชวงศ์หมิงโดยตลอด ในปี 1643 หฺวัง ไท่จี๋ เสด็จสวรรคตอย่างกะทันหัน
พระราชกรณียกิจด้านการเมือง.
หฺวัง ไท่จี๋ ทรงจัดตั้งกระทรวงหกกระทรวงแบบจีนและให้มีการสอบเข้ารับราชการแบบจีนที่เหลียวตง ในปี ค.ศ.1635 หฺวัง ไท่จี๋ เปลี่ยนชื่อประเทศจากแมนจูเป็นราชวงศ์ชิง เปลี่ยนชื่อเผ่าจากหนี่เจินเป็นแมนจู ได้ยกฐานะของพระองค์เป็นจักรพรรดิเทียบเท่าจักรพรรดิราชวงศ์หมิงทำการปรับตำแหน่งขุนนางโดยมีแบบจากจีน นอกจากนี้ได้มีการตั้งตำแหน่งอ๋องพระมาลาเหล็กเพื่อพระราชทานให้แด่เชื้อพระวงศ์ที่มีความชอบต่อแผ่นดิน
พระราชกรณียกิจด้านการทหาร.
นอกจากการทำศึกสงครามแล้วหฺวัง ไท่จี๋ ได้มีการเพิ่มทหารกองธงมองโกลและกองธงฮั่นขึ้น เมื่อรวมกับกองธงแมนจูแล้วทำให้กองทัพแปดธงมีทั้งหมด 24 กองธง
ซูเปอร์แดนเซอร์ออนไลน์ (อังกฤษ: "Super Dancer Online") หรือ SDO เป็นเกมส์ออนไลน์ประเภทเกมดนตรี ผลิตโดยบริษัทไนน์ยู (อังกฤษ: "9you") ประเทศจีน และออกจำหน่ายโดย บริษัท วินเนอร์ ออนไลน์ จำกัด และเป็นเกมออนไลน์ที่ให้ดาวน์โหลดได้โดยไม่ต้องเสียเงิน และมีวิธีเล่นที่คล้ายกับเกม แดนซ์ แดนซ์ เรโวลูชัน อย่างมาก เพียงแต่นำมาเล่นแบบออนไลน์เท่านั้น
รูปแบบการเล่นของเกมนี้ในประเทศจีนได้พัฒนาไปมากเพื่อให้ตอบรับกับผู้เล่นที่หลากหลาย (จีนเป็นซีซั่น 3) เช่น โหมดการเล่นแบบเกมโอทูแจม โหมดการเล่นแบบลูกศรกลับฝั่ง (แบบตรง ไม่ใช่แบบเฉียงเหมือนในโหมดริเวอร์ โน้ต) การแก้ไขรูปตึกสำหรับให้ผู้เล่นได้ทำกิจกรรมต่างๆ (Community Street) ให้คล้ายกับเกมออดิชั่นอีกด้วย
วันที่ 12 มกราคม พ.ศ. 2552 ในประเทศไทยเกมนี้ได้เปลี่ยนเวอร์ชันเป็น ฤดูกาลที่ 2 หรือ ซีซั่น 2 ซึ่งได้รับระบบและวิธีการเล่นใหม่ๆ มาจากจีนให้มีความหลากหลายมากขึ้นด้วยอีกเช่นกัน เช่นโหมดตีกลองคล้ายกับเกมอาร์เคด ไทโกะ มาสเตอร์ (ไทโกะ โน ทาสึจิน) และการเล่นในโหมดลูกศรเหมือนเกมออดิชั่น โหมดการเล่นในลักษณะที่คล้ายกับเกมมูพอัพ มีฉากใหม่ เปลี่ยนห้องส่วนตัวของผู้เล่นใหม่ สัตว์เลี้ยง พร้อมกับเพิ่มไอเทมต่างๆ
ช่องทางการแจกจ่ายเกมในเวอร์ชันใหม่นี้ (ซีซัน 2) ได้แก่การให้ผู้เล่นขอรับดีวีดีตัวไฟล์เกม (Client) ล่วงหน้าในวันที่ 24 ธันวาคม พ.ศ. 2551 และดาวน์โหลดผ่านทางเว็บไซต์ล่วงหน้าในวันที่ 3 มกราคม พ.ศ. 2552 และเปิดให้ทดลองเล่นในวันที่ 12 มกราคม พ.ศ. 2552
วันที่ 27 กรกฎาคม พ.ศ. 2552 ในประเทศฮ่องกง ทางทีมงาน Gamania Digital ได้ออกมาประกาศหน้าเว็บไซต์หลักถึงการปิดเซิร์ฟเวอร์ Dance Online (ซูเปอร์แดนเซอร์ออนไลน์) ซึ่งทางทีมงานจะเปิดให้ซื้อไอเทมมอลล์โดยไม่เสียค่าใช้จ่าย จนถึงวันที่ 31 ตุลาคม พ.ศ. 2552 ถึงจะทำการปิดเซิฟเวอร์เกม ในประเทศฮ่องกง